Home -- Aymara -- Perform a PLAY -- 072 (Sensation on the sea)
72. Uma patjjan muspharaña
Genezaret kotan musphaña:
Pedro: “Jesusat wali muspharatapinïtwa. Jichhacam janiw creycti. Pheska t’ant’ampi pä challwampejja Jesusajj 5000 jakenacaru ucatsti warminacamp wawanacampiruwa mank’ayäna.”
Discípulo: “¿Uñjtat khawkhas jilt’ijja? Juc’ampi kalltat sipansa.”
Pedro: “Jach’apiniwa, cunjamtï juc’jja waljar tucuyi.”
Jesusajj, Diosan sapa Yokapajja. Jucjja waljaruw tucuyaspa.
Qhitinacatï mankapcataynajja milagrot muspharataw sarjjapjjäna. Arumäjjasinjja utanacaparuw sarjjapjje.
Ucatjja Jesusajj discipulonacapan parlasquiriruwa satayna:
Jesús: “Boter maqhatapjjam ucatsti qhursa kota lacar sarapjjam.”
Jupajj janiw boter maqhatcänti, jan ucasti kolluruw oración lurir saräna. Arquirinacapajja sapanacaquiw arumajja remapjjäna kot pascatañataqui. Ucatsti jach’a thayaw sartatayna. Challw caturinacajja velanacapjj apakjjapjjataynawa. Uca ratuwa nayrakat ojjejja umamp boter phokhantäna. Juc’ampi uthascaquïnwa. Jesusac jupanacamp uca aruman chijinacampi chict’atäscaspana. Ajjsarat warariñanacawa ist’asïna. Ucampis chijijj juc’amp jach’äscaquïnwa.
Pedro: “¡Qhaya! ¿janit uñjapctä? ¡Mä ajayuwa!”
Discípulo: “Janiw juc’amp aguantjjeristi!”
Mä jankoquiw jupanac tokeru kota uma pata sarnakasa jutascäna. Discipulonacajj sustjataw wararipjjäna. Ucampisa janiw ajayucänti…
Jesús: “Jan ajjsarapjjamti, nayätwa! ¡Jan ajjsarapjjamti!”
Arup istásinjja discipulonacajja Jesusätap amuyapjjänwa. Pedrow nayrakat cun sañataquis ch’amanïna.
Pedro: “Tatit Jesús, jumästajja, jumar jutaña sita.”
Jesús: “Nayar jutam.”
¡Jan uñjcaya! Pedrojj botet mistüna ucatsti Jesusa ucayuw uma patjja t’ijutayna. Jesusar uñtatäsinsti waliquïscänwa. Ucampisa ojjenac uñjasinjja, umaruw chhakhantäna.
Pedro: “¡Tatitu, apst’asita! ¡Yanapt’itay!”
Ucaratpachaw Jesusajj amparap lokti ucatjja Pedrorojj waysu.
Jesusajj, Diosan Yokapjamajj janiw utjquiti - ¡Jupajj khespiyiw!
Jesús: “Nayar confiyam. Chuymam churita, ucatsti sumaquiw take cunas tucuscani.”
Pedrojj Jesusampiw boter maqhati. Thayajj k’alaw t’acuwayjje. Takeniw Jesús nayrakatan quillt’asipjje, uca muspharcañ Tatit nayrakataparuw alt’apjje.
Pedro: “Jumajj Diiosan Yokapätawa.”
Jesusajj, Diosan sapa Yokapawa. Jupajj take cun luraspa.
Jumarojj janiw uma patjjarojj sarnakam sisctamti. Ucampisa take chekan Jesusampi sarnakam. Jupajj yanapañ muntam uqhamaraqui sapa cuti irpaña.
Uñstirinaca: Parliri, Pedro, discípulo, Jesús
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn